Referat af bestyrelsesmøde tirsdag d. 3. oktober 2017 kl. 19.00

Til stede: Christoffer Hellmann, Herman Bailey, Morten Larssen og Frank Jackson.

Ikke til stede: Espen Fyhrie, Nina Marie Poulsen og Birgitte Eriksen.

**Vand og rør**Vi har gennem en længere periode haft problemer med vandtrykket i lejlighederne samt skidt i rørene, der sætter sig i blandingsbatterierne. Vi har endvidere været igennem omfattende undersøgelser af vandkvaliteten af det varme forbrugsvand, da der har været konstateret bakterier i vandet.   
  
Bakterierne har været under grænseværdierne, men undersøgelser pågår fortsat samt udredning af, hvordan vi slipper fuldstændig af med dem. Vores undersøgelser, der er foretaget sammen med en række eksperter, viser dog også, at vores rør i køkkenerne er meget slidte og gamle. Udfordringen er, at de gamle jernrør ruster betydeligt indvendigt, hvilket giver vedligeholdelsesudfordringer ift blandingsbatterierne samtidig med, at det giver udfordringer ift opsamling af bakterier.   
  
Vi kigger med høj sandsynlighed ind i en udskiftning af vores rør i køkkenerne (vores rør i badeværelserne er af meget nyere dato). Det bliver et omfattende projekt, som både bliver besværligt og dyrt. Men der er nok ingen vej udenom.

Mere info tilgår, så snart som muligt.

**Anden vedligeholdelse og byggeprojekter**Bestyrelsen fortsætter i samarbejde med Aktuel Byggerådgivning at lægge en plan for vores resterende projekter. Dog har vand- og rørprojektet fået førsteprioritet.

**Fyrrum**For at sikre, at der ikke uautoriseret justeres på vores maskiner i fyrkælderen har bestyrelsen besluttet af aflåse kælderen, så kun bestyrelsen og autoriserede samarbejdspartnere har adgang lokalet.

**Affald**Københavns Kommune har justeret antallet af affaldsspande i kælderen.   
Bestyrelsen opfordrer beboerne til at være med til at holde affaldskælderen ryddelig. Især hensætning af pap og flasker frabedes, da vi ikke har genbrugsordninger for hverken pap eller flasker.

**Låneomlægning**I samarbejde med RealRåd vurderer bestyrelsen i øjeblikket, om vi skal omlægge vores 2,5% lån til et 2% lån.

**Næste bestyrelsesmøde**Næste møde er endnu ikke sat i kalenderen.

Find dokumenter, referater mv. på [www.sigurdsminde.dk](http://www.sigurdsminde.dk)

**Kontaktoplysninger**

|  |  |
| --- | --- |
| **Formand, kasserer & sekretær**  Christoffer Hellmann  P.D. Løvs Allé 11 2.th.  25 29 17 84  christoffer@hellmann.name | **Byggesagkyndig**  Frank Jackson  Thorsgade 66 4.tv  23 64 74 83  frankcljackson@gmail.com |
| **Næstformand og Ansvarlig for salg og fremleje**  Espen Fyhrie Thorsgade 64, 1.th.  29 27 16 04 efyhrie@hotmail.com | **Almindeligt medlem af bestyrelsen**  Herman Bailey  P.D. løvs Allé 13, 4.tv. hb@hermanbailey.com |
| **Almindeligt medlem af bestyrelsen**  Morten Larssen  P.D. Løvs Allé 13, st. tv. |  |
| **Suppleant**  Nina Marie Poulsen  P.D. Løvs Allé 13, 2. tv. | **Suppleant**  Birgitte Eriksen  Thorsgade 66, 2.th. |